text: قصص جرائم القتل الغامضة
text: #000001
text: 3 قصص مرعبة قصيرة! (لن تصدق انها حقيقية)
text: #000002
text: سكطعش12 يوليو، 2023قصص رعب, قصص واقعية من الحياة
text: #000003
text: القصة الأولى!القصة الثانية!القصة الثالثة!
text: #000004
text: صباح يوم 21 مايو سنة 1989 وتحديداً في منطقة goejeong dong في كوريا الجنوبية، طلع المواطن لي على سطح المبنى الي ساكن فيه لحتى يصلح خزان الماء تبع بيته، لما كان طالع على الدرج بيتفاجئ بجثة شخص مرمية على درج الطابق الثاني للمبنى، وكان ملفوف حول رقبته كبل آنتيل تلفزيون وهذا الشخص كان عاري!
text: #000005
text: وبنفس الوقت لي شم ريحة حريق كانت قوية جداً ولما حاول يلحقها ويشوف مصدرها من وين جاي اكتشف انها طالعة من بيت جيرانه الي في نفس الطابق، (قصدي الطابق الثاني الي شاف فيه الجثة)
text: #000006
text: لما دخل على البيت الي كانت طالعة منه الدخنة شاف انه مصدر الدخان كان بطانية بتحترق وجنب البطانية كمان كان في أم وأولاده الاثنين للاسف ميتين، واذا رح تسألني كيف عرف أنهم ميتين من أول ما شافهم يمكن يكون مغمى عليهن من الدخان مثلاً...
text: #000007
text: هذا الشي مستحيل يصير لانو رؤوسمه كانت مقطوعة ومركونة بالزاوية!
text: #000008
text: المشهد كان مخيف وصادم جداً لكل الناس حتى للشرطة الي وصلت على المكان لحتى تحقق بالموضوع.
text: #000009
text: بعد شوية تحقيق اكتشفوا ان الشخص الي كان مرمي على الدرج هو من نفس عائلة الأشخاص الي بالبيت وعلى الأغلب هو الأب
text: #000010
text: وبعد شوية تحقيقات عرفوا ان الشخص الي كان على الدرج اسمه يوين جوين وعمره 30 سنة وفعلاً هو كان أب الولدين الي كان عمر الكبير فيهم 8 سنين والصغير 6
text: #000011
text: حالة البيت كانت سيئة جداً جداً البيت كان مدمر وبناء على حالة البيت وعلى حالة الاولاد والأم انه الشي الي صاير مو صدفة بل كان بفعل فاعل، وأول شخص شكوا فيه هو الاب الي كان ميت بس كان برا البيت، والاغلبية ما كانوا مقتنعين أنو ليش أب يقتل مرته واولاده أو اصلاً هو كمان ميت مين الي قتله؟
text: #000012
text: لما بدئت الشرطة بتحليل الجثث شافوا أن الاولاد والام كانوا لابسين بيجمات يعني على الأغلب كانوا نايمين لما صارت الحادثة.
text: #000013
text: وكمان كان في جروح كثير في كل اجسامهم هي الجروح غير الرؤوس المقطوعة الي كانت مشهوة كمان !
text: #000014
text: لذلك حاولوا انهم يفكروا بسيناريو للحداثة الي صارت بالبيت وقالوا انو على الأغلب المجرم قتلهن وعمل الشي الي عمله فيهن وبعدين غطاهن ببطانية وشعلها وهرب.
text: #000015
text: شاهد المزيد من قصص الرعب
text: #000017
text: بهاد الوقت الشرطة بدئت انها تفتش بملف الأب لانهم كانوا شاكين فيه، ولما عرفوا انه عنده سوابق من قبل زاد الشك أكتر
text: #000019
text: لانه قبل الحادثة هي بشهرين كان بالسجن بتهمة الاعتداء وتم اطلاق صراحه يوم 1 مايو يعني قبل 20 يوم من الحادثة
text: #000020
text: وكل ما تعمقوا بالبحث عنه أكتر كل ما زادت الشكوك فيه، لانه بحسب كلام الجيرانه كانو يقولوا انهم كل يوم بالليل بيتخانق مع زوجته وصوتهن بتعبي الحارة، طبعاً زوجته بين قوسين.. ليش بين قوسين؟ لانو هالشخصين كانوا على علاقة مع بعض من عشر سنين يعني من 1979 وطول الوقت عايشين مع بعض وخلقوا اولاد وهم مو متزوجين بشكل رسمي
text: #000021
text: وما سجلوا زواجهن بشكل رسمي الا لسنة 1986 يعني قبل الحادثة ب3 سنين
text: #000022
text: المشكلة الي كانت عم تواجها الشرطة انو الزوج الي هو المشتبه فيه الوحيد ميت، فماممكن يحققوا معه ومافي طريقة يعرفوا معلومات أكتر عن القضية.
text: #000024
text: في شغلة انتبهت عليها الشرطة اثناء التحقيق انو في فترة الثمانينات كانت المخدرات جداً منتشرة في المنطقة الي ساكنين فييها واغلب الجرائم الي كانت تصير هي بسبب المخدرات لانه ببساطة المجرمين بيغيبوا عقلهم وبيعملوا الي بدهن ياه بدون ما يحسوا.
text: #000025
text: فطلعوا بنظرية أنه ممكن يكون الاب كان متعاطي وعقله غايب فجأ عالبيت ارتكب جريمته وبعدها انتحر.
text: #000026
text: ولحتى يتاكدوا من هاد الشي بعتوا جثة الأب للمشفى لحتى يحللوها ويشوفوا اذا في بجسمه اثار مخدرات او لا وبالفعل كانن المخدرات موجودة في جسمه
text: #000027
text: فبناء على هذا الشرطة افترضت انه الاب رجع على البيت وهو متعاطي وصار شجار بينه وبين زوجته لهذا السبب والاب فقد عقله وجاب سكين من المطبخ وعمل الي عمله فيهن وبعدين طلع وخنق حاله بالكبل... كل هاد لانه كان تحت تأثير المخدر
text: #000028
text: وبما انه هو المشتبه فيه الوحيد وهو ميت فتقفلت القضية على هاد الاساس وماقدروا يعملوا اي شي ولا يحاكموا حدا على الجريمة الي صارت لانو باختصار المجرم مات.
text: #000029
text: في يوم من أيام سنة 1968، بنت اسمها باربرا كانت موجودة في موتيل مع أمها في منطقة أطلانطا في أمريكا، وفجأة في ساعات الصباح الأولى بتجي الشرطة بتدق عليهن الباب.
text: #000030
text: قام الأم فتحت الباب واكتشفت أن الاشخاص الي عالباب مو شرطة، وانها تورطت ورطة كبيرة أدت الى ان بنتها تندفن وهي على قيد الحياة....
text: #000031
text: يمكن تفكر أن القصة الي رح احكيلك ياها هي مجرد قصة فيلم أكشن وبس، ولكن للأسف هي حقيقة
text: #000032
text: في سنة 1968 كانت Barbara Mackle طالبة في جامعة أيموري في ولاية جورجيا الأمريكية، والدها روربرت ميكال كان يشتغل بالعقارات وكان مشهور كتير وثروته تقدر ب65 مليون دولار
text: #000033
text: وفي هديك الفترة كمان انتشر وباء عالمي اسمه هونك كونك فلو أو إنفلونزا هونغ كونغ واسمه هونغ كونغ لانه نشأ وانتشر من هونغ كونغ الصينة ( شكلهم الصينين حالفين يمين الا يموتوا سكان الكرة الارضية شي مرة بشي فيروس)
text: #000035
text: الوباء كان منتشر بكثرة وللأسف أكتر من مليونين شخص... وللأسف مرة تانية باربرا بنت المليونير انصابت بالفيروس، لان الفيروس وصل عالجامعة وعدد كبير من طلاب الجامعة انصابوا وهاد الحكي كان بالضبط في تاريخ 13 ديسمبر 1968
text: #000036
text: لما أم باربرا الي اسمها جين سمعت انو بنتها مصابة اجت لعندها لحتى تعتني فيها وتعطيها ادوية والامور هي، باربرا كانت ساكنة في السكن الجامعي وكانت الحالة سيئة جداً في الجامعة فأمها ادختها على موتيل ما اخدتها عالبيت لحتى ما تنقل العدوى معها لباقي الناس، لذلك اجت لعندها وقعدوا بالموتيل لبين ما تتعافى
text: #000037
text: وبقيوا فيه عدة ايام، وفي يوم 16 ديسمبر بيجي صديق باربرا لعندها على الموتيل لحتى يتطمن عليها ويروح، بعد ما راح صديقها في نفس الليلة باربرا ارتفعت حرارتها كتير وصابتها حمى وحالتها صارت صعبة....
text: #000038
text: فأمها ضلت سهرانة معها طول الليل وكانت تعطيها الادوية وتحكي معها لحتى ما تخليها تحس بالتعب والخخخخ
text: #000039
text: فجأة الساعة 4 الصبح بيندق باب غرفتهن، فهنن استغربوا كتير من الموضوع انو مين رح يجي لعنا بهالوقت.
text: #000040
text: وقفت الأم ورا الباب وصارت تسأل الي ورا الباب مين أنت وليش جاي بهالوقت؟ طبعاً لحد هي اللحظة ما فتحت الباب لسا.
text: #000041
text: رد عليها الشخص الي برا قالها نحن الشرطة وجايين نحكي معكم بموضوع بخص ستووارت لانه عمل حادث سير
text: #000042
text: فصدقت ألأم وفتحت الباب وتفاجئت بأن الشخص الي واقف مو شرطي، بل كان شخص لابس قناع ومعه سلاح كان موجهه على الباب بشكل مباشر، وكان معه شخص تاني.
text: #000044
text: طبعاً كانت بدها تسكر الباب وتتخبى ولكن ما لحقت ، الشخصين المسلحين اقتحموا الغرفة وصاروا يهددوهن بالسلاح الي معهن
text: #000045
text: بعدين اخدو الام ربطوها بحبل وخنقوها بمادة مخدرة لحتى تدوخ واخدوا باربرا خطفوها وراحوا.
text: #000046
text: صحيت الأم بعد فترة للأسف كانت طويلة، صحيت من المخدر شافت حالها مربطة، ضلت تحاول انها تفك الحبل الي كانت مربوطة فيه وفعلاً بعد محاولات كتير قدرت تفك حالها وفوراً أول شيء عملته انها اتصلت بالشرطة وخبرتهن بالشي الي صار معها
text: #000047
text: اما باربرا فالخاطفين أخدوها على غابة تبعد حوالي 20 ميل عن الموتيل الي كانت فيه نزلوها من السيارة بالغابة وبعدين مشيوا شوي لحدا ما وصلو على مكان فيه حفرة ، الحفرة هي عبارة عن قبر، كان محفور ومجهز وبقلب الحفرة فيه صنددوق او تابوت... وطلبوا منها انو تدخل عليه
text: #000048
text: باربرا صارت تترجاهن وتبكي وتقلهن بعمل اي شي بدكن ياه بس لا تقتلوني او تخلوني ادخل بالتابوت... ولكنهن كانوا مصرين انها تدخل ووعدوها انها رح تكون بخير اذا بتعمل الاشياء الي رح يطلبوها منها
text: #000049
text: طبعاً الاشخاص هدول مسلحين وباربرا ماعندها خيار تاني سمعت كلمتهم ونزلت بالتاوبت لما نزلت عطوها ورقة مكتوب عليها كلمة “مخطوفة” وطلبوا منها تبتسم وصورها وهي ماسكة الورقة داخل تابوتها
text: #000050
text: بعد ما صوروها سكروا عليها الصندوق وبدئوا يطموا الحفرة بالتراب، وباربرا سامعة صوت التراب وهو عم ينزل فوقها وصارت تصرخ تصرخ ولكن عالفاضي.... بعد دقائق قليلة اختفى صوت كل شي باربرا ماعدا تسمع ولا شي وصارت تحت مدفونة مية بالمية.
text: #000051
text: بعد ما تركوها وراحوا حاولت تصرخ مرة تانية ولكن عالفاضي.
text: #000052
text: الجانب المشرق من الموضوع كان انو الخاطفين فعلاً ما بدهن ياها تموت، وكانوا حاطينلها داخل الصندوق اكل وشرب بكفي اسبوع وكان في مروحة وبططانية وانارة، وكانوا ممدين انابيب من فوق الارض لعندها لحتى يدخل الهوا لعندها، وكمان كانوا تاركين لها ورقة فيها شرح للأدوات الي تركولها ياها وكمان كانوا كاتبين لها انهم رح يطالعوها قبل لكريسمس، الي هو يوم 25 ديسمبر، واليوم الي خطفوها فيه كان 17 ديسمبر
text: #000053
text: يعني المفرووض انها تضل عايشة داخل تابوتها على الأقل اسبوع كامل.
text: #000054
text: والمسكينة فوق ما انها مصابة بانفلووزنا هونغ كونغ ومخطوفة ومدفونة وهي عايشة، بعد 3 ساعات من دفنها انكسرت اللمبة الي كانوا حاطينها وهيك يعني باربرا رح تضل طول وقتها بالظلام.
text: #000055
text: الساعة 9 الصبح من نفس اليوم الي خطفوها فيه بعتو رسالة لوالدها وقالوله اذا بدك بنتك ترجعلك عبخير وسلامة جهزلنا نص مليون دولار وحصراً يكونو كلهن من فئة ال20 دولار ومايكون لهن رقم تسلسلية مرتب او متتالي بحيث انو يصعب تتبع اثرهم.
text: #000056
text: وبعدها بعتوله صورة بنته الي صورها ياها اول ما دخلت عالتابوت، وقالوله لما تجهز المصاري بالشكل الي طلبناه منك، بتروح بتنشر اعلان بالجريدة بتقول فيه انو بنتك انخطفت ونحن لما نشوف الاعلان منعرف انك جهزت المصاري
text: #000057
text: وفعلاً يوم 19 ديمسبر راح على المكان الي اتفقوا عليه وحط المصاري وراح يننتظرهم لبين ما ياخدوا المصاري
text: #000059
text: لسوء حظ باربرا، بنفس الوقت الي كانوا الخاطفين عم ياخدوا المصاري فيها كان في دورية عم تفتل بالمنطقة، طبعا الدورية مابيعرفوا بقصة باربراا بس الخاطفين لما شافوا الدورية رموا المصاري الي معهن كلها بالنهر الي كانوا ماشين جنبه وهربوا، كانوا مفكرين انو والد باربرا هو الي بلغ الشرطة حتى يوقهن بفخ
text: #000060
text: كل هالاحداث عم تصير والمسكينة باربرا مدفونة تحت الارض وعايشة بالظلام حرفياً
text: #000061
text: والد باربرا عرف بالشي الي صار وانهم رموا المصاري وهربوا فراح نزل اعلان بالجريدة مرة تانية، كان عم يترجى الخاطفين انه يرجعوا يتواصلوا معه مرة تانية وانو مو هو الي خبر الشرطة والخخخ
text: #000062
text: وبعد 12 ساعة بيتصل واححد من الخاطفين بالأف بي اي وبيعطينهن عنوان الغابة الي دفنوا فيها باربرا وفوراً انطلق حوالي 100 عنصر لحتى يبحثوا عنها
text: #000064
text: بعد ساعات بحث طويلة شافوا الانبوب الي كان طالع من قبرها الي المفروض يدخلها هو فركضوا كلهم وصاروا يحفروا بايدهم لحد ما وصلوا للتابوت وفتحوه
text: #000065
text: واول شي سألت عنه باربرا لما فتحوا التابوت هو اهلها فورا صارت تسألهن أهلي بخير ؟؟؟
text: #000067
text: القصة لسا ما خلصت، صح انو باربرا طلعت سليمة، ولكن هلا صار وقت اننا ندور عالفاعلين،
text: #000068
text: هاهااااا، بتتذكروا اول مرة لما شافوا الشرطة ورموا المصاري بالنهر، في نفس اليوم كمان كانوا تاركين سيارته الي اجوا فيها مكانها والشرطة والاف بي اي شافوها، وقدروا يطلعوا منها بصمات الفاعلين
text: #000069
text: والي هنن شب اسمه غاري عمره 23 سنة وصاحب سوابق وسرقات كثثيرة ، والشخص التاني هو بنت اسمها روث جاي من الهنداروس لحتى تدرس ماجسرتي في امريكا عن طريق منحة من الدولة
text: #000070
text: وروث كانت الغرل فريند ل غاري وهو لعب بعقلها وقنعها انو تشارك معه بالجريمة مقابل المصاري
text: #000071
text: المهم الشرطة حالياً عرفت الاشخاص بس ضل انهم يلاحقوهن ويمسكوهن، وبدءت عمليات البحث في يوم 21 ديسمبر الشرطة شافوا غاري وهو راكب بقاراب وكان عم يهرب بالبحر.
text: #000072
text: شافوه وصاروا يلاحقوهه بالطيارات والسيارات وكل شي.. وقتها غاري ترك القارب ونزل بجزيرة وهرب مشي على الاقدام، ولكنه بعد مطاردة دامت 12 ساعة مسكوه، وكان في بجيب 17 الف دولار وبالقارب 480 الف دولار
text: #000073
text: بعد ما الشرطة مسكت غاري عرفوا انه انفصل عن روث من بعد تنفيذ الحادثة وتهي تركته وراحت وهو ما بيعرف عنها شي
text: #000074
text: وعملية البحث عن روث استمرت 79 يوم لحد ما مسكوها في اوكلاهوما
text: #000075
text: ولما وصلوا الشخصين هدول للمحكمة روث صارت تقول انها كانت مجبورة على مساعدته لانه بتحبه وابصر ايش وانحكمت بالسجن لمدة 7 سنين فقط، وتم اطلاق صراحها بعد 4 سنين بالكفالة، ولما طلعت رجعوها على بلدها
text: #000076
text: اما غاري فكان القاضي ناوي يعطيه اعدام، ولكنه ما قدر يعطيه غير مؤبد وبعد سجن عشر سنين اطلق صراح غاري بالكفالة
text: #000077
text: اما عن باربرا فبعد سنتين من الحادثة هي يعني في 1970 تزوجت صديقها نفسه الي تعرف عليه بالجامعة وصار عندهن اولاد، وفي 1971 باربرا كتبت كتاب عن تجربتها بالدفن على قيد الحياة
text: #000078
text: وباربرا ضلت عايشة بشكل طبيعي مع زوجها لحد سنة 2013 لانو في هي السنة زوجها توفى واعتقدها هي لساتها عايشة
text: #000079
text: اليوم رح نحكي عن مجرمة كورية، كل االناس الي وصفوا هي المجرمة بانها جميلة جداً ولطيف ... مو بس كانت جميلة، بال كانت سايكو باث
text: #000080
text: ولحتى يتأكدوا من هالشي عملوا عليها اختبار لتحديد نسبة السياكة عندها وكان الاختبار مؤلف من 40 صنف او خلينا نقول 40 صفا اذا كانوا موجودين في شخص معين بيكون هو فعلاً سايكو
text: #000081
text: ولما عملوا هالتست عليها جابت علامة 40 من 40 يعني كل الصفات كانت موجودة فيها.... فخلونا نتعرف عليها ونتعرف على الجرائم الي ارتكبتها
text: #000082
text: lady eom ولدت سنة 1976 في كوريا الجنوبية.., كل اصدقائها واهلها وصفوها بانها بنت لطيفة جداً وجميلة وكانت عايشة حياتها بشكل طبيعي جداً وسليم بدون اي مشاكل مع عائلتها الي تعتبر نوعاً ما غنية.
text: #000083
text: وفي مكان عملها تعرفت على شخص حبته وتزوجوا وخلفوا ولد ولحد الان حياتها ماشية بالسليم لحد الآن هي لحد الان لازم تكون بين قوسين وتححتا اربع خمس خطوط
text: #000085
text: بعد سنتين بنتهم الي صار عمرها 3 سنين بصيرلها حادثة، وهي الحادثة انو البنت كانت واقفة فوق طاولة، وسقطت على الارض وفقدت وعيها وماتت..
text: #000086
text: ما حدا بيعرف ليش هي البنت كانت واقفة عالطاولة لحالها ما حدا بيعرف اذا وقعت لحالها ولا حدا دفعها لتوقع... كل الي منعرفه انو هي الحادث المأسوية صارت
text: #000087
text: وبعد هالشي صار في كتير مشاكل بينها وبين زوجها، وصارت الحالة بينهم سيئة جداً وصار همها الوحيد هو الانتقام من زوجها..
text: #000088
text: هي الحادثة صارت في شهر مارس 2000 بعد شهرين من الحادثة يعني في شهر ماي رجعت مرة تانية شربته من نفس الحبوب وخلته ينام وبعدين دفعته لحتى يسقط على الارض وضطروا ياخدوه للاسعاف وصار معه ارتجاج دماغ
text: #000090
text: وطبعاً متل ما قلتكن بالبداية لانو هالبنت معروفة انها طيبة ولطيفة وبنت عالم وناس فماحدا شك فيها ابدا ولا حدا فكر مجرد تفكير انو تكون هي ورا الاشياء الي صارت لزوجها
text: #000091
text: وهون في نقطة جداً مهمة لازم نرجعلها، والي هي وظيفتها الي قلتكن عليها بالبداية، خلال الفترة الي اشتغلت فيها في شركة التأمين الصحي تعلمت او عرفت انو اذا في حدا من عيلتها انعمى او مات او احترق فهي بتاخد تعويض على هاد الشي
text: #000092
text: وتماماً هاد الشي الي صار ايمو كانت عم تاخد تعويض مادي على الاشياء الي عم تصير بزوجها
text: #000093
text: لذلك بعض ما طلع زوجه من المشفى رجعت مرة تانية نيمته وهالمرة جابت زيت مغلي ورمته عليه لحتى يحترق، وما اكتفت بهاد الشي، بعد ما حرقته راحت عالمطبخ جابت سكين وطعنته لحتى يموت
text: #000094
text: وهيك رح تاخد تعويض الحرق وتعويض الموت
text: #000095
text: طبعاً الموضوع صار جداً غريب يعني وتخين، شلون لحد الآن ماحدا شك فيها.... باختصار لانو متل ما قلتكن كانت صفاتها لطيفة جداً، والشي التاني كمان ذكرته بالبداية انو زوجها كان يعاني من مشكل نفسية وهو الي كان يستخدم الدووا المنوم هاد لحاله، فكانوا مفكرين او كانت ماشية عليهن خدعة انو هو عم يأذي حاله
text: #000096
text: فاخدت مصاري التعويض كلهن وصارت تعيش وتصرف منهن وفي ويوم من الايام في احدى الملاهي الليلة الي كانت فيها شافت شخص عجبها
text: #000097
text: المشكلة انو هي كانت تكون جنب ضحاياها دائماً يعني حرفياً بتقتل القتيل وبتمشي بجنازته، هي الي تسبب الاذى ةبعدين تاخده وتروح معه عالمشفى او سلامتك يا روحي و الاشياء هي
text: #000101
text: ماكانت تخلي حدا يشك فيها ابدا ، وهاد الشي استمر اكتر من مرة مع زوجها الجديد.. تنموه تضربه تاخده عالمشفى... استمرت على هاد الشي لحد ما اجا يوم اخدته عالمشفى وكانت جروحه او الاصابت الي سببتله ياها قوية ومات بين ايدين الدكاترة ما قدروا يلحقوا
text: #000102
text: وطبعاً هي اخدت التعويض المادي الي يقدر بحدود ال70 الف دولار
text: #000103
text: وبعد ما مات زوجها اكتشفت انها حامل منه وكان عمر الجنين 3 شهور
text: #000104
text: المهم انها اخدت المصاري واختفت لفترة 5 اشهر تقريباً
text: #000105
text: ورجعت بعدين لعند اهلها وهالمرة اجت لحتى تعمي امها واخوها الكبير لما اجت حطلتن الحبوب المنومة في عصير شربوها ناموا وكررت نفس الاشياء الي عملتها مع ازوجاها السابقين
text: #000106
text: وقبل ما تطلع من البيت لحتى تتاكد انو ماتو عالاخير فجرت البيت او حرقته كبت بانزين فكل مكان وشعلت النار وهربت
text: #000107
text: الاشخاص الي كانوا بالبيت هنن امها وابوها واخوها الكبير والصغير.. للأسف ابوها مات من الحريق ولكن اخواتها وامها عاشوا لانو اخوها اتصل بالطوارئ وقدروا يلحقوهن... للأسف كانوا محروقين حروق سيئة جداً وعيونن مضربة ولكن قدروا يعيشو
text: #000109
text: طبعاً البنت بعد ما عملت كل هالشي هربت وراحت عند وحدة من اصدقائها قالتلها بيت اهلي نحرق وزوجي مات وما عندي مكان انام فيه والخخ
text: #000110
text: المسكينة صدقتها وخلتها تضل معها، واعتقد انكم عرفتوا ايش رح يصير نعم رجعت عملت نفس الشي الي عملته مع ضحايها كلهن
text: #000111
text: وكمان عملت حالها مسكينة وراحت معهن عالمشفى على اساس انها تطمن عليهن، ولكن ولكن مسكوها بالمشفى لما كانت عم تحاول تحرق المشفى كله كانت جاي تحرق كل المشفى ولكن ومسكوها واعتقلوها
text: #000112
text: اثناء التحقيق معها عرفوا ماضيها اوعرفوا انو الاشخاص الي حوالهيها عم يموتو وانها عم تاخد مصاري.. وعرفوا انو اجمالي المبلغ الي استلمته من ورا ضحايها بيطلع اكثر من 5 مليون من عملة كوريا او على الدولار بيطلع اكتر من نص مليون دولار
text: #000113
text: وكمان اجا اخوها الكبير زراح للشرطة قلهن كل الاشخاص الي بتختلي فيهن بصير فيهن نفس الشي فنوعا ماً اجا اخوها وجهلة تهمة
text: #000114
text: ولما حاصروها بالكلام يعني انو اخوكي قال هيك وانتي عم تاخدي المصاري وكذا اعترفت بكل الجرائم
text: #000115
text: وقالتلن انو هي عملت هاد الشي لحتى تاخد المصاري وتشتري فيهن مخدرات لانها مدمنة
text: #000116
text: طبعاً الشرطة لحتى يتاكدو من هاد الشي عملولها فحوصات وتحليل دم واكتشفوا انو دمها نضيف ومافي لا مخدرات ولا شي
text: #000117
text: المهم انهم بالاخير حكموها بالسجن المؤبد
text: #000119
text: قصة قصيرة ولكن محزنة!
text: #000120
text: 3 قصص رعب مشوقة!
text: #000121
text: لغز أول مصاص دماء في التاريخ! (قتل 14 شخص)
text: #000122
text: اترك ردّاًإلغاء الرد
text: #000123